VS000812
Datum: 1993-01-21T01:00:00.000+01:00
datum_sodbe_i_stopnje: 1998-12-02T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe hrbtenice in reber in njihove posledice - poškodbe skočnega sklepa in stopala in njihove posledice
fischer: hudi primeri
odskodnina: 8200000 SIT
opombe: II Ips 568/99. Reviziji tožeče stranke je bilo delno ugodeno, odškodnina za TB je bila z 2.000.000,00 SIT zvišana na 3.000.000,00 SIT, za ZŽA pa s 3.000.000,00 SIT na 4.500.000,00 SIT.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Delavec - krojilec usnja.

## Škodni dogodek

Poškodoval se je pri padcu v 3, 20 m globok nezavarovan jašek.

## Poškodba

Zlom notranjega čvrška levega gležnja in zlom telesa prvega ledvenega vretenca.

## Telesne bolečine

3000000 SIT Hude 20 dni, občasne hude z vmesnim obdobjem srednje hudih bolečin 10 dni, srednje hude 2 meseca, po tem času lahke TB, ki so še vedno prisotne z vmesnimi obdobji, ko nastopijo srednje hude bolečine, ki jih ima zlasti pri dalj časa trajajoči hoji in stoji, ob spremembah vremena, če nekoliko težje fizično dela, če nosi težka bremena nad 5 kg teže. Lahke bolečine z vmesnimi obdobji srednje hudih bolečin bodo trajale doživljenjsko.

#### Hospitalizacija

Gleženj naravnan v splošni anesteziji, 2-krat operiran na hrbtenici v splošni anesteziji.

#### Rehabilitacija

Dolgotrajna fizioterapija ledvene hrbtenice in levega gležnja.

#### Nevšečnosti med zdravljenjem

Večkrat izpostavljen ionizirajočemu sevanju (RTG, CT), prvih 20 dni popolnoma vezan na 24-urno pomoč druge osebe. Mavčev korzet, dokolenski nehodilni mavčev škorenj, moral je hoditi z berglami brez obremenitve poškodovane ekstremitete in v tem času deloma navezan na pomoč druge osebe.

## Strah

500000 SIT Intenziven primarni strah; sekundarni strah, ki je še vedno prisoten. Tožnik je samski in neporočen moški, ki nima sorodnikov in je v vsem odvisen samo od sebe. Občutek ogroženosti oz. strahu spričo posledic poškodb se je razvil oz. intenziviral v večjem obsegu, saj se zaveda, da bi vsako poslabšanje ali dodatna posledica lahko hudo vplivala na njegovo bodoče življenje.

## Zmanjšanje življenjske aktivnosti

4500000 SIT Trajna posledica škodnega dogodka je zatekanje gležnja in bolečine, nastale kot posledica artrotičnih sprememb v sklepu, te se z leti ne bodo zmanjšale, ampak se bodo s starostjo povečale. V zvezi s poškodbo hrbtenice je posledica v bolečinah v tožnikovi hrbtenici pri nekoliko težjem fizičnem delu, pri nošnji bremen težjih od 5 kg, pri dalj časa trajajoči hoji in stoji in ob spremembah vremena. Tožnik je iz naslova trajnih posledic škodnega dogodka 35-odstotni invalid.

## Skaženost

200000 SIT Po operaciji ledvene hrbtenice je na tožnikovem hrbtu v predelu ledvene hrbtenice 18 cm velika brazgotina ter 12 cm velika brazgotina v predelu desnega roba črevnice. Obe sta nekoliko temneje obarvani, nekoliko hipertrofični in slabše občutljivi in predstavljata lažji kozmetski defekt.

---

ZOR člen 200, 203